b'\n_START_ARTICLE_\nNaikintuvas\n_START_PARAGRAPH_\nNaikintuvas\xc2\xa0\xe2\x80\x93 kovos l\xc4\x97ktuvas, kurio pagrindin\xc4\x97 paskirtis naikinti skraidan\xc4\x8dius prie\xc5\xa1o taikinius arba dalyvauti oro m\xc5\xab\xc5\xa1yje su prie\xc5\xa1o naikintuvais._NEWLINE_Naikintuvai skirstomi \xc4\xaf lengvuosius ir sunkiuosius. Lengvieji naikintuvai yra kuriami kiek galima ma\xc5\xbeesni ir lengvesni, taip pasiekiant kuo geresnes manevringumo ir grei\xc4\x8dio savybes. Tuo tarpu sunkieji naikintuvai yra geriau apr\xc5\xabpinami \xc5\xa1arvais, ginkluote ir paprastai turi gerokai didesn\xc4\x99 degal\xc5\xb3 atsarg\xc4\x85, ta\xc4\x8diau d\xc4\x97l mas\xc4\x97s jie praranda dal\xc4\xaf savo grei\xc4\x8dio ir vikrumo. Tai ne vien kovos stiliaus problema. Sunkieji naikintuvai naudojami bombone\xc5\xa1i\xc5\xb3 med\xc5\xbeiokl\xc4\x97je._NEWLINE_Manevringumu, grei\xc4\x8diu, pakilimo grei\xc4\x8diu, ginkl\xc5\xb3 ir radiotechnikos galia da\xc5\xbenai pranoksta kit\xc5\xb3 karin\xc4\x97s aviacijos r\xc5\xab\xc5\xa1i\xc5\xb3 l\xc4\x97ktuvus. \xc4\xae 15 000\xc2\xa0m auk\xc5\xa1t\xc4\xaf gali pakilti per 5 min. ir grei\xc4\x8diau, auk\xc5\xa1\xc4\x8dio riba paprastai apie 20\xe2\x80\x9325\xc2\xa0km. Ginkluoti automatin\xc4\x97mis patrankomis, valdomomis \xc4\xafvairaus tipo raketomis, reaktyviniais sviediniais. Turi radijo ir navigacijos aparat\xc5\xabr\xc4\x85, radiolokacinius taikymo \xc4\xafrenginius._NEWLINE_Prad\xc4\x97ti naudoti per I pasaulin\xc4\xaf kar\xc4\x85. Buvo skirti naikinti bombone\xc5\xa1iams, \xc5\xbevalgybiniams l\xc4\x97ktuvams, diri\xc5\xbeabliams.'